વડોદરા શહેરમાં ફાટી નીકળેલા રોગચાળાને અંકુશમાં લેવાના ભાગરૂપે છેલ્લા કેટલાક દિવસોથી વડોદરા મ્યુનિસિપલ કોર્પોરેશનના આરોગ્ય વિભાગ દ્વારા પાણી-પુરીનું ઉત્પાદન અને વેચાણ કરતાં અનેક સ્થળોએ દરોડા પાડીને ઉત્પાદકો અને વેચાણ કરનારા સ્ટ્રીટ વેન્ડરોને નોટીસ આપીને જ્યાં સુધી રોગચાળો અંકુશમાં ન આવે ત્યાં સુધી પ્રતિબંધ ફરમાવ્યો હતો. જેના પગલે ગુજરાત સહિત દેશમાં અનેક સ્થળોએ કોર્પોરેશનો દ્વારા આ પ્રકારની કામગીરી શરૂ થઇ ગઇ હતી. અલબત્ત, બીજી તરફ આ બાબતે હોબાળો પણ મચી ગયો હતો.